smcproject/ml-wiki-sentences huggingface dataset:
(ഇവയിൽ ഇന്ത്യൻ വിദേശകാര്യ സർവീസ് ഒരു കേന്ദ്രസർവീസാണ്).
ഉത്തരാഞ്ചൽ സംസ്ഥാനത്തിലെ മസൂറി എന്ന സുഖവാസകേന്ദ്രത്തിൽ സ്ഥിതിചെയ്യുന്ന ലാൽ ബഹദൂർ ശാസ്ത്രി ദേശീയ രാജ്യഭരണ അക്കാദമി (LBS National Academy of Administration )യാണ് ഐ.എ.എസ് ഉദ്യോഗസ്ഥർക്ക് പരിശീലനം നല്കുന്ന പ്രധാന സ്ഥാപനം.
സിവിൽ സർവീസ് പരീക്ഷയിലൂടെ തിരഞ്ഞെടുക്കപ്പെടുന്ന എല്ലാ സർവീസുകളിലെ ഉദ്യോഗസ്ഥർക്കും പൊതുവായി ഒരു അടിസ്ഥാന കോഴ്സും (Foundation Course ) ഈ സ്ഥാപനം നടത്തുന്നു.
ഈ പൊതു പരിശീലനത്തിനുശേഷം ഐ.എ.എസ്. ഒഴിച്ച് മറ്റു സർവീസുകാർ അവരവരുടെ സർവീസുകളുടെ പ്രത്യേകം അക്കാദമികളിലേക്ക് ഉന്നത പരിശീലനത്തിനായി തിരിക്കുന്നു.
ഐ.എ.എസ് പ്രൊബേഷണർമാർ ഇവിടെത്തന്നെ ഉന്നത പരിശീലനത്തിലേർപ്പെടുന്നു.
ഐ.പി.എസ്. ഉദ്യോഗസ്ഥരുടെ മുഖ്യ പരിശീലനകേന്ദ്രം ഹൈദരാബാദിലെ സർദാർ വല്ലഭ്ഭായി പട്ടേൽ ദേശീയ പൊലിസ് അക്കാദമി (SVP National Police Academy)യാണ്.
ഫോറസ്റ്റ് സർവീസുകാരുടെ പരിശീലനം ഡെറാഡൂണിലെ (Dehra Dun) ഇന്ദിരാഗാന്ധി ദേശീയ ഫോറസ്റ്റ് അക്കാദമിയിലാണ് നടത്തുന്നത്.
സ്ഥാപനങ്ങളിലെ പരിശീലനത്തിനു പുറമേ വിവിധ ജോലികളിൽ പ്രായോഗിക പരീശീലനവും നേടേണ്ടതുണ്ട്.
നിയമനം ലഭിക്കുന്ന സംസ്ഥാന കേഡറിലായിരിക്കും പ്രായോഗിക പരിശീലനം.
അതോടൊപ്പം അതത് സംസ്ഥാനത്തെ ഭരണഭാഷയും സ്വായത്തമാക്കേണ്ടതുണ്ട്.
അവലംബം പുറംകണ്ണികൾ The All India Services(Leave) Rules 1955 Moily talks on All India Judicial Services through a competitive exam 312.
All-India services കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഖിലേന്ത്യാ സർവീസുകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഖിലാനന്ദസ്വാമി
ശ്രീരാമകൃഷ്ണപരമഹംസരുടെ പ്രശിഷ്യനും സ്വാമി ബ്രഹ്മാനന്ദന്റെ ശിഷ്യനുമാണ് അഖിലാനന്ദസ്വാമി .
1894-ൽ കൊൽക്കത്തയിൽ ജനിച്ചു.
1919-ൽ ഭൂവനേശ്വരത്തുവച്ച് ശ്രീരാമകൃഷ്ണമഠത്തിൽ ചേർന്നു.
മുൻനാമധേയം നിരോധ് എന്നായിരുന്നു.
1921-ൽ സന്ന്യാസം സ്വീകരിച്ചു.
മഠത്തിൽ ചേർന്നയുടനെതന്നെ മിഷൻ പ്രവർത്തനങ്ങൾക്കായി ഇദ്ദേഹം മദ്രാസിലേയ്ക്കുപോയി.
അവിടെ പരമാനന്ദസ്വാമി (പരമഹംസരുടെ മറ്റൊരു ശിഷ്യൻ) യുടെ സഹകാരിയായി നിയമിതനായി.
1926-ൽ ഇദ്ദേഹം മദ്രാസിൽ പ്രോവിഡൻസ് വേദാന്തസൊസൈറ്റി സ്ഥാപിച്ചു.
1941-ൽ യു.എസ്സിലെ ബോസ്റ്റൺ നഗരത്തിലും ശ്രീരാമകൃഷ്ണ വേദാന്ത സൊസൈറ്റി ആരംഭിച്ചു.
കൊൽക്കത്തയിലെ പ്രസിദ്ധമായ ബേലൂർ ക്ഷേത്രത്തിന്റെ നിർമ്മാണകാര്യത്തിൽ സൂത്രധാരനായി പ്രവർത്തിച്ചു.
നിരന്തരവും സാഹസികവുമായ പ്രവർത്തനങ്ങളിൽക്കൂടി മിഷനകത്തും പുറത്തുമുള്ള അസംഖ്യം ജനങ്ങളെ ഇദ്ദേഹം ആകർഷിച്ചിരുന്നു.
1962-ൽ സമാധിയടഞ്ഞു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഖിലാനന്ദസ്വാമി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഖിലേന്ത്യാ ട്രേഡ് യൂണിയൻ കോൺഗ്രസ് ഇംഗ്ലീഷ് വിലാസം https://ml.wikipedia.org/wiki/All_India_Trade_Union_Congress
ഇന്ത്യൻ കമ്മ്യൂണിസ്റ്റ് പാർട്ടിയുടെ നേതൃത്വത്തിലുള്ള തൊഴിലാളി സംഘടനയാണിത്.
1920-ൽ ദേശീയ പ്രസ്ഥാനത്തിന്റെ നേതാക്കൾ രൂപം നൽകിയ ഈ സംഘടന പിന്നീട് ഇന്ത്യൻ കമ്യൂണിസ്റ്റുപാർട്ടിയുടെ പോഷക സംഘടനയാവുകയും ആയിരുന്നു.
1915-ലെ ഹോംറൂൾ പ്രസ്ഥാനം, 1919-ലെ റൗലറ്റ് സത്യഗ്രഹം എന്നിവയുടെ പശ്ചാത്തലത്തിലാണ് ഇന്ത്യയിലെ തൊഴിലാളികൾ ദേശീയാടിസ്ഥാനത്തിലുള്ള ഒരു സംഘടനയ്ക്കു രൂപംനൽകിയത്.
രൂപീകരണം ലാലാ ലജ്പത് റായ് സി. ആർ. ദാസ് സുഭാഷ് ചന്ദ്ര ബോസ് ജവഹർലാൽ നെഹ്രു
ബോംബെയിലെ തൊഴിലാളി പ്രക്ഷോഭങ്ങൾക്കു നേതൃത്വം നൽകിയിരുന്ന ബാലഗംഗാധര തിലകൻ, പഞ്ചാബിലെ തീവ്രദേശീയവാദി നേതാവായിരുന്ന ലാലാ ലജ്പത് റായ് എന്നിവരുടെ ശ്രമഫലമായി 1920-ൽ എ.ഐ.ടി.യു.സി. രൂപീകരിക്കപ്പെട്ടു.
ലാലാ ലജ്പത് റായ് പ്രസിഡന്റും ദിവാൻ ചമൻ ലാൽ ജനറൽ സെക്രട്ടറിയുമായി തെരഞ്ഞെടുക്കപ്പെട്ടു.
രൂപീകരണ സമ്മേളനത്തിൽ അവതരിപ്പിച്ച സംഘടനയുടെ നയപ്രഖ്യാപനം, തൊഴിലാളികൾ സ്വയം സംഘടിക്കുക മാത്രമല്ല, ദേശീയ സ്വാതന്ത്ര്യ സമരത്തിൽ സജീവമായി പങ്കെടുക്കണമെന്നും' തൊഴിലാളികളോട് ആഹ്വാനം ചെയ്തു.
രണ്ടാം സമ്മേളനത്തിൽ സ്വരാജി നെ പിന്തുണച്ചുകൊണ്ട് അവതരിപ്പിച്ച പ്രമേയത്തിൽ, സ്വരാജിനെ തൊഴിലാളിവർഗ സ്വരാജ് എന്നാണ് വിശേഷിപ്പിച്ചത്.
സി.ആർ. ദാസ്, സി.എഫ്. ആൻഡ്രൂസ്, സുഭാഷ് ചന്ദ്രബോസ്, ജവഹർലാൽ നെഹ്രു തുടങ്ങിയ ദേശീയ നേതാക്കൾ എ.ഐ.ടി.യു.സി.യുടെ പ്രവർത്തനങ്ങളിൽ സജീവമായി പങ്കെടുത്തിരുന്നു.
1922-ൽ ഗയയിൽ ചേർന്ന ഇന്ത്യൻ നാഷണൽ കോൺഗ്രസ്സിന്റെ സമ്മേളനം ഈ സംഘടനയുടെ പ്രവർത്തനങ്ങളെ സഹായിക്കുന്നതിനുവേണ്ടി ഒരു പ്രത്യേക കമ്മിറ്റിയ്ക്കു രൂപം നൽകുകയുണ്ടായി.
എ.ഐ.ടി.യു.സി. നിലവിൽവന്നതോടെ പ്രാദേശികതലത്തിൽ പ്രവർത്തിച്ചിരുന്ന അസംഖ്യം യൂണിയനുകൾ ഈ സംഘടനയിൽ അഫിലിയേറ്റ് ചെയ്യപ്പെട്ടു.
1920-ൽ തന്നെ ഏകദേശം രണ്ടരലക്ഷം അംഗങ്ങളുള്ള 125 യൂണിയനുകൾ എ.ഐ.ടി.യു.സി.യിൽ ചേർന്നു.
ഇന്ത്യയിലെ ട്രേഡ് യൂണിയൻ ചരിത്രത്തിലെ നാഴികക്കല്ല് എന്ന് വിശേഷിപ്പിക്കപ്പെടുന്ന 1919-21-ലെ റെയിൽവെ തൊഴിലാളി സമരത്തിനു നേതൃത്വം നൽകിയതിലൂടെ, എ.ഐ.ടി.യു.സി. ദേശീയ രാഷ്ട്രീയത്തിൽ ശ്രദ്ധേയമായി.
കമ്മ്യൂണിസ്റ്റു സ്വാധീനം
1920-കളുടെ രണ്ടാംപകുതിയിൽ ഇന്ത്യയുടെ വിവിധ ഭാഗങ്ങളിൽ ഇടതുപക്ഷ-കമ്യൂണിസ്റ്റു ഗ്രൂപ്പുകൾ രൂപംകൊണ്ടു.
ഈ ഗ്രൂപ്പുകൾ 1927-ൽ 'വർക്കേഴ്സ് ആൻഡ് പെസന്റ്സ് പാർട്ടീസ്' എന്ന പേരിൽ സംഘടിച്ചു.
എസ്.എ. ഡാങ്കെ, മുസഫർ അഹമ്മദ്, പി.സി. ജോഷി തുടങ്ങിയവരാണ് ഇതിനു നേതൃത്വം നൽകിയത്.
1928 ആകുമ്പോഴേക്കും എ.ഐ.ടി.യു.സി.യിൽ കമ്യൂണിസ്റ്റു സ്വാധീനം ശക്തമായി.
ഇതേവർഷം ബോംബെയിൽ നടന്ന തുണിമിൽ തൊഴിലാളി സമരത്തെത്തുടർന്ന്, കമ്യൂണിസ്റ്റു നിയന്ത്രണത്തിലുണ്ടായിരുന്ന ഗിർനി കാംകർ യൂണിയന്റെ, സ്വാധീനം നിർണായകമായി.
റെയിൽവെ, ചണമില്ലുകൾ, മുനിസിപ്പാലിറ്റികൾ, പേപ്പർമില്ലുകൾ, ഓയിൽ കമ്പനികൾ തുടങ്ങിയ വിവിധ മേഖലകളിൽ കമ്യൂണിസ്റ്റു തൊഴിലാളി യൂണിയനുകൾ രൂപംകൊണ്ടു.
ഈ പശ്ചാത്തലത്തിലാണ് 1928-ലെ വാർഷിക സമ്മേളനത്തിൽ വച്ച് എ.ഐ.ടി.യു.സി.യുടെ നിയന്ത്രണം കമ്യൂണിസ്റ്റുകാരുടെ കൈകളിലെത്തുന്നത്.
ഈ കാലഘട്ടത്തിൽ മിതവാദികളുടെ എതിർപ്പുണ്ടായിട്ടും കമ്യൂണിസ്റ്റുകാർ ചില പ്രമേയങ്ങൾ പാസ്സാക്കി.
സാമ്രാജ്യത്വവിരുദ്ധ ലീഗ് (League against Imperialism ) പാൻപസിഫിക് ട്രേഡ് യൂണിയൻ സെക്രട്ടേറിയറ്റ് (Pan Pacific Trade Union Secretariat) ഗ്രേറ്റ് ബ്രിട്ടനിലെ വർക്കേഴ്സ് വെൽഫെയർ ലീഗ് ഒഫ് ഇന്ത്യ (Workers Welfare League of India in Great Britain) എന്നിവയുമായി സഖ്യമുണ്ടാക്കുകയായിരുന്നു പ്രധാന പ്രമേയങ്ങളുടെ ലക്ഷ്യം.
മിതവാദികളും കമ്യൂണിസ്റ്റുകാരും
മിതവാദികളും കമ്യൂണിസ്റ്റുകാരും തമ്മിലുള്ള ഭിന്നത രൂക്ഷമായതിനെ തുടർന്ന്, വി.വി. ഗിരി, ചമൻ ലാൽ, എൻ.എം. ജോഷി എന്നിവരുടെ നേതൃത്വത്തിൽ ഇന്ത്യൻ ട്രേഡ് യൂണിയൻ ഫെഡറേഷൻ എന്നൊരു സംഘടന രൂപീകരിക്കപ്പെട്ടു.
എന്നാൽ, കരിനിയമങ്ങളിലൂടെയും അടിച്ചമർത്തലിലൂടെയും തൊഴിലാളിപ്രസ്ഥാനത്തെ തകർക്കുന്ന സമീപനമാണ് ബ്രിട്ടിഷ് ഭരണാധികാരികൾ സ്വീകരിച്ചത്.
പബ്ളിക് സേഫ്റ്റി ആക്ട് , ട്രേഡ് ഡിസ്പ്യൂട്ട്സ് ആക്ട് തുടങ്ങിയ നിയമങ്ങളുടെ മറവിൽ ആയിരക്കണക്കിന് തൊഴിലാളി നേതാക്കളെ അറസ്റ്റുചെയ്തു.
മാത്രവുമല്ല, മീററ്റ് ഗൂഢാലോചനാ കേസ്സിൽ പ്രമുഖ നേതാക്കളെ ഉൾപ്പെടുത്തുകയും ചെയ്തു.
1929-ൽ തൊഴിലാളികളുടെ സ്ഥിതിയെക്കുറിച്ച് പഠിക്കാൻ റോയൽകമ്മിഷ നെ നിയമിച്ച ഗവ.
ഒരു വിഭാഗം നേതാക്കളെ പ്രീണിപ്പിക്കാനും ശ്രമിച്ചു.
ഇത് ദേശീയ പ്രസ്ഥാനത്തിൽ മാത്രമല്ല തൊഴിലാളിരംഗത്തും കമ്യൂണിസ്റ്റുകാർ ഒറ്റപ്പെടുന്നതിനിടയാക്കി.
1931-ലെ സമ്മേളനം കമ്യൂണിസ്റ്റുകാരെ എ.ഐ.ടി.യു.സി. നേതൃത്വത്തിൽനിന്ന് ഏതാണ്ട് പൂർണമായി ഒഴിവാക്കി.
1935-ൽ കമ്യൂണിസ്റ്റുകാർ വീണ്ടും എ.ഐ.ടി.യു.സി.യിൽ ചേർന്നു പ്രവർത്തിക്കാൻ തുടങ്ങി.
നെഹ്രുവിന്റെയും സുഭാഷ്ചന്ദ്രബോസിന്റെയും പിന്തുണ ലഭിച്ച കമ്യൂണിസ്റ്റു-ഇടതുപക്ഷ വിഭാഗങ്ങൾക്ക് ക്രമേണ തൊഴിലാളി രംഗത്തും സ്വാധീനം വർദ്ധിപ്പിക്കാൻ കഴിഞ്ഞു.
1937-ലെ പ്രാദേശിക തെരഞ്ഞെടുപ്പിൽ എ.ഐ.ടി.യു.സി. കോൺഗ്രസ് സ്ഥാനാർത്ഥികൾക്ക് പിന്തുണ പ്രഖ്യാപിച്ചു.
സംഘടനയുടെ ഭരണഘടനാ പരിഷ്കരണം
1945-ൽ സംഘടനയുടെ ഭരണഘടന പരിഷ്കരിച്ചു.
ഒരു സോഷ്യലിസ്റ്റുരാഷ്ട്രം കെട്ടിപ്പടുക്കുക, ഉത്പാദനം വിതരണം കൈമാറ്റം എന്നിവ ദേശസാത്കരിക്കുക, തുടങ്ങിയവ സംഘടനയുടെ ഉദ്ദേശ്യങ്ങളിൽപ്പെടുന്നു.
രാഷ്ട്രീയോദ്ദേശ്യങ്ങൾക്കു മുൻതൂക്കം കൊടുത്തുകൊണ്ടാണ് ഈ സംഘടന പ്രവർത്തിച്ചുവന്നത്.
തൊഴിലാളിവർഗത്തിന്റെ സാമ്പത്തിക സാമൂഹികസ്ഥിതി മെച്ചപ്പെടുത്തുന്നതിൽ വളരെയധികം ശ്രദ്ധിക്കുന്നു.
വിദ്യാഭ്യാസം, പൊതുസമ്മേളനങ്ങൾ, ചർച്ചകൾ, പ്രകടനങ്ങൾ എന്നീ മാർഗങ്ങളിലൂടെയും പണിമുടക്കും മറ്റു സമരമുറകളും ഉപയോഗിച്ചും ലക്ഷ്യങ്ങൾ നേടിയെടുക്കാൻ ഭരണഘടനയിൽ വ്യവസ്ഥയുണ്ട്.
വർഗസമരത്തിനുള്ള ഒരു വേദിയാണ് തൊഴിൽസംഘടനയെന്നും വ്യക്തമാക്കപ്പെട്ടിട്ടുണ്ട്.
വർഗസമരം, തൊഴിലാളിവർഗ സ്വേച്ഛാധിപത്യം എന്നിവയ്ക്ക് വളരെ പ്രാധാന്യം നല്കിക്കൊണ്ടാണ് ഭരണഘടന പുതുക്കിയത്.
രണ്ടാം ലോകയുദ്ധം ആരംഭിച്ചതോടെ, എ.ഐ.ടി.യു.സി.യുടെ നേതൃത്വത്തിൽ രാജ്യമെമ്പാടും യുദ്ധവിരുദ്ധ പ്രക്ഷോഭങ്ങൾ സജീവമായി.
1945-47 കാലഘട്ടത്തിൽ നിർണായകമായ പല പ്രക്ഷോഭങ്ങളിലും സംഘടന പങ്കെടുത്തു.
കൽക്കട്ടയിൽ ഐ.എൻ.എ. വിചാരണ പ്രശ്നത്തിലും ബോംബെയിലെ നാവിക കലാപത്തിലും എ.ഐ.ടി.യു.സി. സജീവമായി ഇടപെട്ടിരുന്നു.
1946 ഫെ.
22-ന് മൂന്നു ലക്ഷം തൊഴിലാളികളാണ് നാവികകലാപത്തെ പിന്തുണച്ചുകൊണ്ട് പണിമുടക്കി പ്രകടനം നടത്തിയത്.
ഐ.എൻ.ടി.യു.സി.യുടെ രൂപീകരണം
1947 ഫെ.
-ൽ കൊൽക്കത്തയിൽ നടന്ന വാർഷികസമ്മേളനത്തിൽ ഹിന്ദുസ്ഥാൻ മസ്ദൂർ സേവക് സംഘത്തിലെ അംഗങ്ങൾ എ.ഐ.ടി.യു.സി.യിൽ നുഴഞ്ഞു കയറാനും, അതിന്റെ നിയന്ത്രണം കൈക്കലാക്കാനും ശ്രമിച്ചുവെങ്കിലും പരാജയപ്പെടുകയാണുണ്ടായത്.
കോൺഗ്രസ് ഗവൺമെന്റിന്റെ നയങ്ങൾക്കു പിന്തുണ പ്രഖ്യാപിക്കുന്ന ഒരു പ്രമേയം പാസ്സാക്കിയെടുക്കാനാണ് അവർ ശ്രമിച്ചത്.
അതിനെത്തുടർന്ന് 1947 മേയിൽ ഹിന്ദുസ്ഥാൻ മസ്ദൂർ സേവക് സംഘവും കോൺഗ്രസ് കക്ഷിയും ചേർന്ന് ഇന്ത്യൻ നാഷണൽ ട്രേഡ് യൂണിയൻ കോൺഗ്രസ് രൂപവത്കരിച്ചു.
കോൺഗ്രസ് കക്ഷിയുടെ താത്പര്യങ്ങൾക്കും രാഷ്ട്രതാത്പര്യങ്ങൾക്കും എതിരാണ് എ.ഐ.ടി.യു.സി. എന്ന് ഗുൽസാരിലാൽ നന്ദയും സർദാർ പട്ടേലും പ്രസ്താവിച്ചു.
കമ്യൂണിസ്റ്റു പാർട്ടിയുടെ പിളർപ്പിനു ശേഷം
കമ്യൂണിസ്റ്റുപാർട്ടിയിലെ പിളർപ്പിനെ തുടർന്ന് എ.ഐ.ടി.യു.സി.യും രണ്ടായിത്തീർന്നു.
കമ്യൂണിസ്റ്റുപാർട്ടി(മാർക്സിസ്റ്റ്)യുടെ നേതൃത്വത്തിൽ 1970-ൽ സെന്റർ ഒഫ് ഇന്ത്യൻ ട്രേഡ് യൂണിയൻസ് എന്ന പുതിയ തൊഴിലാളി സംഘടനയുണ്ടായി.
എ.ഐ.ടി.യു.സി.യുടെ സ്ഥാപകനേതാക്കളിലൊരാളായ എസ്.എ. ഡാങ്കേയാണ് ഏറ്റവും ദീർഘകാലം സംഘടനയുടെ പ്രസിഡന്റും സെക്രട്ടറിയുമായി പ്രവർത്തിച്ചത്.
1954 മുതൽ 1980 വരെ ഇദ്ദേഹം തുടർച്ചയായി പ്രസിഡന്റോ ജനറൽ സെക്രട്ടറിയോ ആയി തെരഞ്ഞെടുക്കപ്പെട്ടു.
1981-ൽ വിശാഖപട്ടണം സമ്മേളനം ഇന്ദ്രജിത് ഗുപ്തയെ ജനറൽ സെക്രട്ടറിയായി തെരഞ്ഞെടുത്തു.
തുടർന്നുള്ള സമ്മേളനങ്ങളിൽ ചതുരാനൻമിശ്ര, എം.എസ്. കൃഷ്ണൻ, ജെ. ചിത്തരഞ്ജൻ എന്നിവരെ പ്രസിഡന്റുമാരായും ഹോമിദാജി, എ.ബി. ബർദാൻ, കെ.എൽ. മഹേന്ദ്ര, ഗുരുദാസ് ദാസ് ഗുപ്ത എന്നിവരെ ജനറൽ സെക്രട്ടറിമാരായും തെരഞ്ഞെടുത്തു.
2005-ൽ ന്യൂഡൽഹിയിൽ വച്ച് നടന്ന സമ്മേളനം പ്രമോദ് ഗോഗോയിയെ പ്രസിഡന്റായും ഗുരുദാസ് ദാസ് ഗുപ്തയെ ജനറൽ സെക്രട്ടറിയായും തെരഞ്ഞെടുത്തു.
അവലംബം പുറംകണ്ണികൾ All India Trade Union Congress എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
The Role of Trade Union Trade unions are unique organisations Archived 2011-05-27 at the Wayback Machine .
The Workers’ Welfare League of India State Committees Office Berarers (Kerala) Archived 2009-09-03 at the Wayback Machine .
RESOLUTION ON MUMBAI TERROR ATTACK കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഖിലേന്ത്യാ ട്രേഡ് യൂണിയൻ കോൺഗ്രസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പ്രൊഫസർ ഡിങ്കൻ 3D
പ്രശസ്ത ഛായാഗ്രാഹകൻ രാമചന്ദ്രബാബു സംവിധാനം ചെയ്ത് പ്രദർശനത്തിനെത്തുവാൻ പോകുന്ന
ഒരു മലയാളഭാഷ ഫാന്റസി 3D ചലച്ചിത്രമാണ് പ്രൊഫസർ ഡിങ്കൻ 3D .
ദിലീപ് നായകനാകുന്ന ഈ ചിത്രത്തിൽ അദ്ദേഹം ഒരു മജീഷ്യനായിട്ടാണ്
അഭിനയിച്ചിരിക്കുന്നത്.
നമിത
പ്രമോദാണ് ചിത്രത്തിലെ നായിക.
റാഫി തിരക്കഥ ഒരുക്കുന്ന ഈ ചിത്രം 3D രൂപത്തിലാണ് തീയേറ്ററുകളിൽ എത്തുന്നത്.
രാമചന്ദ്രബാബു തന്നെയാണ് ഈ 
ചിത്രത്തിന്റെ ഛായാഗ്രഹണവും നിർവഹിച്ചിരിയ്ക്കുന്നത്.
ഗോപി സുന്ദർ സംഗീത സംവിധാനം നിർവഹിക്കുന്ന ഈ ചിത്രം 2023 ഓടെ തിയേറ്ററുകളിൽ പ്രദർശനത്തിനെത്തും അഭിനേതാക്കൾ ദിലീപ് നമിത പ്രമോദ് വിഷ്ണു ഉണ്ണികൃഷ്ണൻ
പ്രൊഫൈൽ പോർട്രയിറ്റ് ഓഫ് എ യങ് ലേഡി ഇംഗ്ലീഷ് വിലാസം https://ml.wikipedia.org/wiki/Profile_Portrait_of_a_Young_Lady
1465-ൽ അന്റോണിയോ ഡെൽ പൊള്ളായോലോ ഒരു പോപ്ലർ പാനലിൽ എണ്ണച്ചായവും ടെമ്പറയും ഉപയോഗിച്ച് ചിത്രീകരിച്ച അർദ്ധ-നീളമുള്ള ചിത്രമാണ് പ്രൊഫൈൽ പോർട്രയിറ്റ് ഓഫ് എ യങ് ലേഡി.
ബെർലിനിലെ ജെമൽഡെഗലറിയാണ് ഈ ചിത്രം കാണപ്പെടുന്നത്.
ഈ ചിത്രം ഏറ്റവും പ്രശസ്തമായ ചിത്രങ്ങളിലൊന്നായും ഇറ്റാലിയൻ നവോത്ഥാനത്തിന്റെ ആദ്യകാല സ്ത്രീകളുടെ ഛായാചിത്രങ്ങളിലൊന്നായും വിവരിക്കുന്നു.
അജ്ഞാത സ്ത്രീയെ കസവുകൊണ്ടുള്ള അലങ്കാരപ്പണിയോടുകൂടിയ വസ്ത്രത്തിൽ ചിത്രീകരിച്ചിരിക്കുന്നു.
ഒരു ജാലകത്തിന്റെയോ ബാൽക്കണിയുടെയോ മാർബിൾ എംബ്രഷറിൽ ഇരിക്കുകയാണെന്ന് അവളുടെ ഇരിപ്പ് സൂചിപ്പിക്കുന്നു.
പശ്ചാത്തലത്തിൽ തിളങ്ങുന്ന നീലാകാശം കൊണ്ട് അവളുടെ പാർശ്വദർശനം ഉയർത്തികാണിക്കുന്നു.
അവളുടെ സുന്ദരമായ മുടി ഇളം ബോണറ്റിനടിയിൽ കെട്ടിവച്ചിരിക്കുന്നു.
വരകളുടെ വ്യക്തമായ ഉപയോഗവും വ്യത്യസ്ത വർണ്ണ പ്രതലങ്ങളുടെ വ്യക്തതയും ഫ്ലോറൻ‌ടൈൻ സ്കൂളിന്റെ സവിശേഷതകളാണ്.
അവലംബം Profile of a Woman attributed to Piero del Pollaiolo (Berlin) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പ്രൊഫൈൽ പോർട്രെയ്‌റ്റ് ഓഫ് എ ലേഡി ഇംഗ്ലീഷ് വിലാസം https://ml.wikipedia.org/wiki/Profile_Portrait_of_a_Lady
ഏകദേശം 1410-ൽ  ഒരു അജ്ഞാത ഫ്രാങ്കോ-ഫ്ലെമിഷ് ആർട്ടിസ്റ്റ് വരച്ച ഓയിൽ ഓൺ പാനൽ പെയിന്റിംഗാണ് പോർട്രെയ്‌റ്റ് ഓഫ് എ ലേഡി.
വാഷിംഗ്ടണിലെ നാഷണൽ ഗാലറി ഓഫ് ആർട്ടിലാണ് ഈ ചിത്രം സൂക്ഷിച്ചിരിക്കുന്നത്.
അവലംബം Notes Sources ഗ്രന്ഥസൂചിക Hand, John Oliver and Martha Wolff.
The Collections of the National Gallery of Art Systematic Catalogue.
Washington, 1986: 90–97, repro.
Panofsky Erwin.
Early Netherlandish Painting: Its Origins and Character .
, 1953: 1:82, 171, 392 note 2; 2: pl. 43, fig. 92.
Sterling, Charles.
La peinture de portrait à la cour de Bourgogne au début du XV e siècle.
Critica d'Arte 6, 1959: 289, 299, 304,306, 308, 312, fig 193.
Exh.
National Gallery of Art, Washington, 2001–2002: no. 1.
കൂടുതൽ വായനയ്ക്ക് Hand, John Oliver.
National Gallery of Art: Master Paintings from the Collection .
Washington and New York, 2004: 72–73, no. 53, color repro.
External links Catalogue entry at the National Gallery of Art
പ്രൊഫൈൽസ് ഓഫ് പാറയിൽ തരകൻസ് ഇംഗ്ലീഷ് വിലാസം https://ml.wikipedia.org/wiki/Profiles_of_the_Parayil_Tharakans
ബെൽജിയത്തിലെ ആന്റ്‍വെർപ്പ് സർവകലാശാലയിലെ പ്രൊഫസർ എമരിറ്റസ് പി.കെ. മാത്യു തരകൻ രചിച്ച ഒരു കുടുംബത്തിന്റെയും ഒരു പ്രദേശത്തിന്റെയും സഭയുടെയും ചരിത്രം ഉൾക്കൊള്ളുന്ന ഗ്രന്ഥമാണ്  പ്രൊഫൈൽസ് ഓഫ് പാറയിൽ തരകൻസ്.
1807 മുതൽ 1984 വരെയുള്ള 177 വർഷക്കാലം ആലപ്പുഴയിലെ ചേർത്തല  തൈക്കാട്ടുശ്ശേരിയിലെ എഴുപുന്നയിലെയും പാറയിൽ കുടുംബത്തിലെ നാല് അംഗങ്ങളുടെ ജീവിതത്തെ വിശകലനം ചെയ്യുന്ന കൃതിയാണിത്.
അയ്യനാട്ട് അവിര കുഞ്ഞവീര തരകൻ (1807-1879) പുത്തൻവീട്ടിൽ അവിര വർക്കി തരകൻ (1836-1906) അയ്യനാട്ട് ഔത കുഞ്ഞവീര തരകൻ (1879-1936) മംഗലമുട്ടത്ത് വർക്കി ഹോർമീസ് തരകൻ (1940)
പാറേമാക്കൽ തോമ്മാ കത്തനാർ എഴുതിയ ചരിത്രപ്രസിദ്ധമായ യാത്രാവിവരണമായ വർത്തമാന പുസ്‌തകത്തിന്റെ മൗലികമെന്ന് കരുതപ്പെടുന്ന കൈയെഴുത്തുപ്രതിയുടെ സൂക്ഷിപ്പുകാരായിരുന്നു പാറയിൽ കുടുംബം.
അവലംബം ↑ https://www.newindianexpress.com/cities/thiruvananthapuram/2015/Aug/11/tracing-the-history-of-parayil-tharakans-797605.html
പ്രൊബോസിഡേ ഇംഗ്ലീഷ് വിലാസം https://ml.wikipedia.org/wiki/Proboscidea
സസ്തനികളെ വർഗ്ഗീകരിച്ചിരിക്കുന്നതിലെ ഒരു നിരയാണ് പ്രൊബോസിഡേ (Proboscidea) .
(from the Greek προβοσκίς and the Latin proboscis).
ഇന്നുള്ളതിൽ ഏക കുടുംബമായ Elephantidae -യും നിരവധി വംശനാശം വന്ന കുടുംബങ്ങളും ഇതിൽ അടങ്ങിയിരിക്കുന്നു.
1811-ൽ J. Illiger ആണ് ഈ നിരയെ ആദ്യമായി വിവരിച്ചത്.
തുമ്പിക്കൈയുള്ള സസ്തനികളാണ് ഇതിൽ ഉണ്ടായിരുന്നത്.
പിന്നീട് കൊമ്പുകളും ബലമാർന്ന തുമ്പിക്കൈകളും ഇവയുടെ സവിശേഷതയായി എണ്ണി.
ആദ്യകാലത്ത് വികാസം പ്രാപിക്കാത്ത തുമ്പിക്കൈകൾ ആയിരുന്നു ഇവയ്ക്ക് ഉണ്ടായിരുന്നത്.
കരയിൽ ജീവിച്ച ഏറ്റവും വലിയ ജീവിയെന്നു കരുതുന്ന Palaeoloxodon namadicus ഈ നിരയിൽ ആയിരുന്നു ഉണ്ടായിരുന്നത്, അതിന് പല ദിനോസറുകളെയും അപേക്ഷിച്ച് 22 ടൺ ഭാരവും 2 മീറ്റർ ഷോൾഡർ ഉയരവും ഉണ്ടായിരുന്നതായി കരുതുന്നു.
എറീത്തേറിയം , ആണ് ഏറ്റവും പുരാതനമായി അറിയപ്പെടുന്ന അംഗം, പിന്നീട് ഒരു കുറുക്കന്റെ മാത്രം വലിപ്പമുള്ള ഫോസ്‌ഫാതേറിയവും, രണ്ടിനെയും മൊറോക്കോയിലെ പാലിയോസീൻ നിക്ഷേപങ്ങളിൽ നിന്നാണു കണ്ടെത്തിയത്..
വൂളി മാമത്തും അമേരിക്കൻ മാസ്തോഡോണും അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Proboscidea എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Proboscidea എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പ്രൊഫസർ പാണാവള്ളി രാധാകൃഷ്ണൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പ്രൊഫസർ പാണാവള്ളി രാധാകൃഷ്ണൻ
ജനനം 1931 ജനുവരി 22-ന് ആലപ്പുഴ ജില്ലയിലെ പാണാവള്ളി ഗ്രാമത്തിൽ.
അച്ഛൻ കുളക്കുഴിയിൽ വേലായുധ കൈമ്മൾ അമ്മ അരിയിടത്തു യശോദ കുഞ്ഞമ്മ.
പ്രാഥമിക വിദ്യാഭ്യാസം  പാണാവള്ളി ഓടമ്പള്ളി പ്രൈമറി സ്കൂളിൽ.
ഹൈസ്കൂൾ വിദ്യാഭ്യാസം തുറവൂർ തിരുമല ദേവസ്വം   സംസ്കൃതസ്കൂളിൽ.
കോളേജ് വിദ്യാഭ്യാസം കിടങ്ങന്നൂർ - തിരുവനന്തപുരം സംസ്കൃതം കോളേജുകളിലും, തിരുവനന്തപുരം യൂണിവേഴ്സിറ്റി കോളേജിലും 1957-ൽ സംസ്കൃതം എം.എ. പരീക്ഷയും, 1968-ൽ മലയ എം.എ പരീക്ഷയും ജയിച്ചു.
വിശ്വസംസ്കൃതപ്രതിഷ്ഠാനം 1958-ൽ കേരള യൂണിവേഴ്സിറ്റിയുടെ മലയാളം ലക്സിക്കൺ വിഭാഗത്തിൽ പണ്ഡിറ്റായി നിയമിതനായി.
1959 തിരുവനന്തപുരം ഗവ.
സംസ്കൃത കോളേജിൽ ന്യായശാസ്ത്ര വിഭാഗം ലക്ചറർ ആയി നിയമിക്കപ്പെട്ടു.
തുടർന്ന് അവിടെ പ്രൊഫസറായും പട്ടാമ്പി ഗവ.
സംസ്കൃത കോളേജിൽ പോസ്റ്റ്ഗ്രാജുവേറ്റ് പ്രൊഫസറായും, തൃപ്പൂണിത്തുറ ഗവ.
സംസ കോളേജിൽ പ്രിൻസിപ്പലായും സേവനമനുഷ്ഠിച്ച ശേഷം സർ സേവനത്തിൽനിന്ന് 1986-ൽ വിരമിച്ചു.
1993-ൽ കാലടിയിൽ ശ്രീശങ്കരാചാര്യ സംസ്കൃത സർവ്വകലാശാല ആരംഭിച്ചപ്പോൾ അവിടെ ആദ്യ ന്യായശാസ്ത്ര പ്രൊഫസറും, ന്യായവിഭാഗം ഡീനുമായി സേവനമനുഷ്ഠിച്ചു.
പിന്നീട്, അവിടെ യു.ജി.സി. പദ്ധതിയിൽ പരമ്പരാഗത സംസ്കൃത പണ്ഡിതനായും പ്രവർത്തിച്ചു.
യൂണിവേഴ്സിറ്റി വിട്ടുപോന്ന ശേഷം, എറണാകുളം തമ്മനത്ത് പ്രവർത്തിക്കുന്ന സുകൃതീന്ദ്ര ഓറിയന്റൽ റിസർച്ച് ഇൻസ്റ്റിറ്റ്യൂട്ടിൽ ഓണററി പ്രൊഫസറും അവിടത്തെ റിസർച്ച് ജേർണലിന്റെ പത്രാധിപസമതിയംഗവുമായിരുന്നു.
2011 ൽ വിശ്വസംസ്കൃതപ്രതിഷ്ഠാനം ത്തിൻ്റെ പണ്ഡിതരത്നപുരസ്കാര ത്തിന് അർഹനായി.
അവലംബം തർക്കസംഗ്രഹം മലയാളവ്യാഖ്യാനം,
സുകൃതീന്ദ്ര ഓറിയൻ്റൽ റിസർച്ച് ഇൻസ്റ്റിറ്റ്യൂട്ട്, കൂത്താപ്പാടി,തമ്മനം, കൊച്ചി,
↑ തർക്ക സംഗ്രഹം മലയാളവ്യാഖ്യാനം
സുകൃതീന്ദ്ര ഓറിയൻ്റൽ റിസർച്ച് ഇൻസ്റ്റിറ്റ്യൂട്ട്, കൂത്താപ്പാടി,തമ്മനം, കൊച്ചി,
പ്രൊഫസർ മൊറിയാർട്ടി ഇംഗ്ലീഷ് വിലാസം https://ml.wikipedia.org/wiki/Professor_Moriarty
സർ ആർതർ കോനാൻ ഡോയൽ രചിച്ച ഷെർലക് ഹോംസ് കുറ്റാന്വേഷണ പരമ്പരയിലെ ഒരു കഥാപാത്രമാണ് പ്രൊഫസർ ജെയിംസ് മൊറിയാർട്ടി .
"കുറ്റങ്ങളുടെ [നെപ്പോളിയൻ]" എന്നാണ് ഹോംസ് മൊറിയാർട്ടിയെ വിശേഷിപ്പിക്കുന്നത്.
സ്ക്കോട്ലാന്റ് യാർഡിൽനിന്നാണ് ഈ പ്രയോഗം കോനാൻ ഡോയലിന് ലഭിച്ചത്.
ആദം വർത്ത് എന്ന സമർത്ഥനായ കുറ്റവാളിയുടെ ചരിത്രം അടിസ്ഥാനപ്പെടുത്തിയാണ് കോനാൻ ഡോയൽ പ്രൊഫസർ മൊറിയാർട്ടി എന്ന കഥാപാത്രം രൂപപ്പെടുത്തിയത്.
ഷെർലക് ഹോംസ് എന്ന കഥാപാത്രത്തിനെ കൊല്ലാനായിട്ടുള്ള ഒരു കഥാപാത്രമായാണ് പ്രൊഫസർ മൊറിയാർട്ടിയെ കോനാൻ ഡോയൽ അവതരിപ്പിക്കുന്നത്.
രണ്ട് ഹോംസ് കഥകളിൽ മാത്രമാണ് മൊറിയാർട്ടി പ്രത്യക്ഷപ്പെടുന്നത്.
മൊറിയാർട്ടിക്ക് ഈ കഥകളിലെല്ലാം വളരെ പ്രാധാന്യവും പ്രധാന പ്രതിനായകവേഷവും ഡോയൽ കൊടുത്തിട്ടുണ്ട്.
ഹോംസിന്റെ പ്രധാന എതിരാളിയായാണ് മൊറിയാർട്ടി പ്രത്യക്ഷപ്പെടുന്നത്.
ദി ഫൈനൽ പ്രോബ്ലം എന്ന കഥ പ്രധാനമായും ഹോംസും പ്രൊഫസർ മൊറിയാർട്ടിയും തമ്മിലുള്ള സംഘർഷവും മൊറിയാർട്ടിയുടെയും ഹോംസിന്റെയും അന്ത്യവുമാണ് വിവരിക്കുന്നത്.
References പുറത്തേക്കുള്ള കണ്ണികൾ The Final Problem The Valley of Fear Sherlock Holmes Public Library പ്രൊഫസർ മൊറിയാർട്ടി at the Internet Movie Database .
Unknown parameter | coauthors= ignored ( സഹായം )
പ്രൊഫസർ യശ്പാൽ ഇംഗ്ലീഷ് വിലാസം https://ml.wikipedia.org/wiki/Yash_Pal
പ്രമുഖ ഇന്ത്യൻ ശാസ്ത്രജ്ഞനും ശാസ്ത്ര പ്രചാരകനും അധ്യാപകനും നാഷണൽ കരിക്കുലം ഫ്രെയിംവർക്ക് കമ്മിറ്റി ചെയർമാനും ആയിരുന്നു പ്രൊഫ. യശ്പാൽ (26 നവംബർ 1926- 24 ജൂലൈ 2017).
യു.ജി.സി മുൻചെയർമാൻ കൂടിയാണ്.
ഇന്നത്തെ പാകിസ്താനിൽ ഉൾപ്പെടുന്ന ബ്രിട്ടീഷ് ഇന്ത്യയിലെ, അവിഭക്ത പഞ്ചാബിലെ ചെനാബ് നദിയുടെ കിഴക്കേ കരയിലുള്ള ജാംഗിൽ(Jhang)1926 നവംബർ 26-നാണ് യശ്പാൽ ജനിച്ചത്.
വിദ്യാഭ്യാസകാലത്ത്, പെരും തലയൻ എന്നർത്ഥമുള്ള മോട്ടോർ സിർ എന്നായിരുന്നുവത്രെ യശ്പാലിന്റെ ഇരട്ടപ്പേര്.
മധ്യപ്രദേശിലെ ജബൽപ്പൂരിലെ സ്കൂൾ വിദ്യാഭ്യാസത്തിനു ശേഷം നാട്ടിലേക്ക് തിരിച്ച യശ്പാൽ ഫൈസലാബാദിൽ കോളേജ് പഠനം ആരംഭിച്ചു.
കടുത്തടൈഫോയിഡ് ബാധയെത്തുടർന്ന് ഒരു വർഷക്കാലം വായനയും സ്വയം പഠനവുമായി വീട്ടിലിരുപ്പായി.
അക്കാലത്താണ് അദ്ദേഹം ദേശീയ പ്രസ്ഥാനത്തെ അറിയുന്നതും പരന്ന വായനയുടെ വാതായനം തുറക്കുന്നതും.
ഈസ്റ്റ് പഞ്ചാബ് സർവ്വകലാശാലയിൽ ഫിസിക്സ് ബി.എസ്സ്.
സി. ഓണേഴ്സിന് പഠിക്കുന്ന സമയത്താണ് ഇന്ത്യാ വിഭജനം നടക്കുന്നത്.
ആ സമയത്ത് മാസങ്ങളോളം യശ്പാൽ അഭയാർത്ഥി ക്യാമ്പിൽ വളണ്ടിയർ പ്രവർത്തനം നടത്തി.
തുടർന്ന് അദ്ദേഹത്തിന്റെയും അഭയാർത്ഥികളായ മറ്റു വിദ്യാർത്ഥികളുടേയും പഠനം തുടരുവാനായി ഈസ്റ് പഞ്ചാബ് യൂണിവേഴ്സിറ്റിയുടെ ഒരു ക്യാമ്പസ് ആരംഭിച്ചു.
എം.എസ്.സി പഠനവും അവിടെത്തന്നെ തുടർന്നു.
എം.എസ്.സി പൂർത്തിയാക്കുന്നതിനു മുമ്പാണ് യശ്പാൽ ബോംബെയിലെ ടാറ്റ ഇൻസ്റ്റിറ്റ്യൂട്ട് ഓഫ് ഫണ്ടമെൻറൽ റിസർച്ചിൽ TIFR ചേരുന്നത്.
എം.എസ്.സി- യ്ക്ക് അദ്ദേഹം ചെയ്യുന്ന ഗവേഷണ പ്രവർത്തനത്തിന്റെ പ്രാധാന്യം പരിഗണിച്ചു കൊണ്ട്, എം.എസ്.സി പൂർത്തിയാക്കും മുമ്പേ തന്നെ യശ്പാലിനെ ഗവേഷണ വിദ്യാർത്ഥിയായി TIFR ൽ പ്രവേശിപ്പിക്കുകയായിരുന്നു.
അവിടെ പ്രശസ്തനായ ബർനാഡ് പീറ്റേഴ്സിന്റെ കീഴിൽ കോസ്മിക് രശ്മികളെക്കുറിച്ച് നടത്തിയ ഗവേഷണമാണ്, അദ്ദേഹത്തിന്റെ ദീർഘകാല ഗവേഷണ പ്രവർത്തനങ്ങളുടെ തുടക്കമായത്.
കോസ്മിക് രശ്മികളെക്കുറിച്ച് പഠിക്കുന്നതിനുള്ള ഉപകരണങ്ങളടങ്ങിയ ബലൂണുകൾ ഉയരത്തിൽ പറത്തിയുള്ള ഗവേഷണത്തിലായിരുന്നു തുടക്കം.
ഇന്ത്യയിൽ ഇത്തരമൊരു ഗവേഷണം ഇതാദ്യമായിരുന്നു.
1954-ൽ TIFR യശ്പാലിനെ ഗവേഷണ പഠനത്തിനായി MIT യിലേക്ക് നിയോഗിച്ചു.
കയോൺ എന്ന് വിളിക്കപ്പെടുന്ന Kകണികകളുമായും, കണികാ മിശ്രണ സിദ്ധാന്തത്തിന് പ്രായോഗികമായ തെളിവുകൾ ശേഖരിക്കുന്നതുമായും ബന്ധമുള്ളതായിരുന്നു അവിടെ അദ്ദേഹത്തിന്റെ പ്രധാന പഠനങ്ങൾ.
യശ്പാൽ പഞ്ചാബ് യൂണിവേഴ്സിറ്റിയിൽ നിന്ന് ഭൗതികത്തിൽ ബിരുദവും മസാച്ചുസെറ്റ്സ് യൂണിവേഴ്സിറ്റിയിൽ നിന്ന് ഡോക്ടറേറ്റും നേടി.
ദീർഘകാലം ദൂരദർശനിൽ ടേണിംഗ് പോയിന്റ് എന്ന ശ്രദ്ധേയമായ ശാസ്ത്രപരിപാടി അവതരിപ്പിച്ചു.
ജവഹർലാൽ നെഹ്റു യൂണിവേഴ്സിറ്റിയുടെ ചാൻസലറായും പ്രവർത്തിച്ചു.
2017 ജൂലൈ 24ന് നോയിഡയിലെ വസതിയിൽ നിര്യാതനായി.
ബോംബെയിൽ (ഇന്ന് മുംബൈ) സ്ഥിതിചെയ്യുന്ന ടാറ്റ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ചിൽ (TIFR) കോസ്മിക് റേ ഗ്രൂപ്പിലെ ഒരംഗമായാണ് യശ്പാൽ തന്റെ തൊഴിൽ ജീവിതം ആരംഭിക്കുന്നത്.
അദ്ദേഹം പി.എച്ച്.ഡി എടുക്കാനായി മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്കനോളജി യിലേക്ക് പോകുകയും, ശേഷം TIFR -ലേക്ക് തന്നെ തിരിച്ചുവരുകയും ചെയ്തു, 1983വരെ യശ്പാൽ അവിടെയായിരുന്നു.
1972-ൽ ഇന്ത്യൻ സർക്കാർ ബഹിരാകാശ നിയന്ത്രണബോർ‍ഡ് (ഡിപ്പാർട്ട്മെന്റ് ഓഫ് സ്പേസ്) രൂപീകരിക്കുകയും, ഒരു സ്വതന്ത്ര ബഹിരാകാശ പദ്ധതിക്ക് തുടക്കമിടുകയും ചെയ്തു.
1973 അഹമ്മദാബാദിൽ രൂപീകരിച്ച ഈ പുതിയ സ്പേസ് അപ്പ്ലിക്കേഷൻ സെന്ററിന്റെ ഡയറക്ടറായി ചുമതലയേറ്റത് യശ്പാലായിരുന്നു.
അതേസമയത്തുതന്നെ അദ്ദേഹം TIFR-ൽ തന്നെ തുടരുകയും ചെയ്തു.
സെക്കന്റ് യുണൈറ്റഡ് നാഷൻ കോൺഫറൻസ് ഓൺ പീസ്ഫുൾ യൂസെസ് ഓഫ് ഔട്ടർ സ്പേസിന്റെ ജെനറൽ സെക്ക്രട്ടറിയായി ചുമതലയേറ്റതിന് ശേഷം  (1981-82 )യശ്പാലിന്റെ ഇന്ത്യയിലെ അസൈൻമെന്റുകളും, റിസർച്ചും ആരംഭിച്ചുതുടങ്ങി.
യൂണിവേഴ്സിറ്റി ഓഫ് ഗ്രാന്റ്‍സ് കമ്മീഷനിൽ (യു.ജി.സി)  ചെയർമാനയതിന് ശേഷം അദ്ദേഹം ഡിപ്പാർട്ട്മെന്റ് ഓഫ് സയൻസ് ആന്റ് ടെക്കനോളജിയിൽ  ചീഫ് കൺസൾട്ടന്റായും, പ്ലാനിംഗ് കമ്മീഷനിൽ  സെക്ക്രട്ടറിയായും പ്രവർത്തിച്ചു.
യു.ജി.സിയുടെ ചെയർമാനായിരിക്കുന്ന കാലത്ത് അദ്ദേഹം യു.ജി.സി  തന്നെ നിർമ്മിച്ച നൂക്ലിയസ് സയൻസ് സെന്റർ , ന്യൂഡെൽഹിയുടെ മാതൃകയിലുള്ള ഇൻസ്റ്റിറ്റ്യൂഷന്റെ നിർമ്മാണത്തിൽ പ്രധാന പങ്ക് വഹിച്ചു.
ഇതിന്റെ കാഴ്ചപ്പാടനുസരിച്ചാണ് പിന്നീട് ഇന്റർ യൂണിവേഴ്സിറ്റി സെന്റർ ഓഫ് ആസ്റ്റ്രോണമി ആന്റ് ആസ്റ്റ്രോ ഫിസിക്ക്സ് (IUCAA) പോലുള്ളവ ഉയർന്നുവന്നത്.
യു.എൻ അഡ്വൈസറി കമ്മിറ്റി ഓൺ സയൻസ് ആന്റ് ടെക്കനോളജി ഫോർ ഡെവലപ്പ്മെന്റ്, സൈന്റിഫിക് കൗൺസിൽ , ഇന്റർനാഷ്ണൽ സെന്റർ ഫോർ തിയററ്റിക്കൽ ഫിസിക്ക്സ്, ട്രസ്റ്റി ആന്റ്  എക്സിക്ക്യൂട്ടീവ് കമ്മിറ്റി ആന്റ് യുണൈറ്റഡ് നാഷൻസ് യൂണിവേഴ്സിറ്റി എന്നിവയിലൊക്കെ  യശ്പാൽ അംഗമായിരുന്നു.
കൂടാതെ അദ്ദേഹം 1980 -81 കാലഘട്ടത്തിൽ ഇന്റർനാഷ്ണൽ യൂണിയൻ ഓഫ് പ്യുവർ ആന്റ് അപ്പ്ലൈഡ് ഫിസിക്ക്സ് ഇന്ത്യൻ നാഷ്ണൽ സയൻസ് അക്കാദമി -യുടെ വൈസ് പ്രസിഡന്റായിരുന്നു..
ജവഹർലാൽ നെഹ്റു യൂണിവേഴ്സിറ്റി ചാൻസലർ (2007-2012) കൂടി ആയിരുന്നു അദ്ദേഹം.
വിദ്യാഭ്യാസം സ്ക്കൂൾ വിദ്യാഭ്യാസം
സ്ക്കൂൾ വിദ്യഭ്യാസത്തിൽ യശ്പാലിന്റെ ഇടപെടലുകൾ 1970 -കൾക്കുമുമ്പായിരുന്നു.
അപ്പോഴാണ് പുതിയ ഹോഷങ്കബാദ് സയൻസ് ടീച്ചിംഗ് പ്രോഗ്രാം നടത്തിയത്.
1993-ൽ ഇന്ത്യൻ സർക്കാരുടെ മിനിസ്റ്ററി ഓഫ് ഹ്യൂമൻ റിസോർസ് ഡെവലപ്പ്മെന്റ് യശ്പാലിനൊടൊപ്പം ഒരു അഡ്വൈസറി കമ്മിറ്റി രൂപീകരിച്ചു.
സ്ക്കൂൾ കൂട്ടിളുടെ സാമ്പത്തിക മാനസിക പ്രശ്നങ്ങളെക്കുറിച്ചായിരുന്നു അത്.
അന്ന് കമ്മിറ്റി രൂപികരിച്ച "ലേർണിംഗ് വിത്തൗട്ട് ബേർഡൻ" എന്ന് പേര് നൽകിയ റിപ്പോർട്ടാണ് ഇന്നത്തെ ഇന്ത്യൻ വിദ്യഭ്യാസത്തിന്റെ അടിത്തറ.
നാഷ്ണൽ കൗൺസിൽ ഓഫ് എഡ്യുക്കേഷ്ണൽ റിസർച്ച് ആന്റ് ട്രെയിനിംഗ് നാഷ്ണൽ കരികുലം ഫ്രെയിംവർക്കിന്റെ രൂപീകരണത്തിന് കമ്മിറ്റിയെ നിയന്ത്രിക്കാൻ നിയമിച്ചത് യശ്പാലിനെയായിരുന്നു.
"ലേർണിംഗ് വിത്തൗട്ട് ബേർഡൻ" എന്ന് റിപ്പോർട്ടിന്റ് അടിസ്ഥാനത്തിലായിരുന്നു കരികുലം നിർമ്മിച്ചത്..
ഉയർന്ന വിദ്യാഭ്യാസം
2009-ൽ യശ്പാലിനെ ചെയർമാനാക്കി MHRD  ഉയർന്ന വിദ്യാഭ്യാസ വകുപ്പിൽ ഒരു കമ്മിറ്റി ഉണ്ടാക്കി.
ഇന്ത്യയിലെ ഉയർന്ന വിദ്യാഭ്യാസ മേഖല എങ്ങനെപോകുന്നു എന്ന് നിരീക്ഷിക്കാനായിരുന്നു അത്.
അതിന്റെ റിപ്പോർട്ടിൽ ഘടനാപരമായി ഇതിൽ കുറച്ച് മാറ്റങ്ങൾ വരുത്തണമെന്ന് ആവശ്യപ്പെട്ടു.
പക്ഷെ ഈ റിപ്പോർട്ടിന്റെ അടിസ്ഥാനത്തിൽ സർക്കാർ നടപടികൾ എടുക്കുമോയെന്ന് സംശയമുണ്ടായിരുന്നു.
2009 , ജൂൺ 24-ന് അദ്ദേഹം റിന്നോവേഷൻ ആന്റ് റീജുവനേഷൻ ഓഫ് ഹൈയ്യർ എഡ്യുക്കേഷൻ ഇൻ ഇന്ത്യ എന്ന റിപ്പോർട്ട് മിനിസ്റ്ററി ഓഫ് ഹ്യൂമൻ റിസോർസ്  ഡെവലപ്പ്മെന്റിന് കൈമാറി.
സയൻസ് കമ്മ്യൂണിക്കേഷൻ
അദ്ദേഹം ദീർഘകാലം ദൂരദർശനിൽ ടേണിംഗ് പോയിന്റ് എന്ന ശ്രദ്ധേയമായ ശാസ്ത്രപരിപാടി അവതരിപ്പിച്ചിരുന്നു.
പ്രയാധിക്യം മൂലം  അദ്ദേഹം ഉത്തർപ്രദേശിലെ നോയിഡയിൽ വച്ച് , 2017 ജൂലൈ 24-ന്  യശ്പാൽ നിര്യാതനായി.
അന്തവിശ്വാസങ്ങളെ ശക്തമായി എതിർക്കുകയും, ശാസ്ത്രത്തെ കൂടുതൽ സ്നേഹച്ചിരുന്നു ഒരു നിരീശ്വരവാദിയായിരുന്നു അദ്ദേഹം.
പുരസ്കാരങ്ങൾ പത്മവിഭൂഷൺ (2013) പത്മഭൂഷൺ (1976) മാർക്കോണി പ്രൈസ് അവലംബം ↑ iiasa.ac.at , "Yash Pal, CV" Archived 2011-05-31 at the Wayback Machine .
, 18 November 2005, retrieved 5 July 2008 ↑ vigyanprasar.gov.in , Vigyan Praser Publications - New Arrivals" Archived 2008-07-23 at the Wayback Machine . (synopsis of a short biography), retrieved 5 July 2008 ↑ പ്രൊഫ. യശ്പാൽ അന്തരിച്ചു ↑ 1 2 ↑ ↑ ↑ 1 2 ↑ ↑ ↑ This article incorporates text from this source, which is in the public domain . ↑ vigyanprasar.gov.in , Vigyan Praser Publications – New Arrivals" Archived 2008-07-23 at the Wayback Machine .
(synopsis of a short biography), retrieved 5 July 2008 ↑ ↑ http://www.mathrubhumi.com/nline/malayalam/news/story/2082629/2013-01-26/india%5Bപ്രവർത്തിക്കാത്ത+കണ്ണി%5D
പ്രൊഫസർ ഷൊങ്കു
സത്യജിത് റായ് (1921-1992)  1965 മുതൽ രചിച്ച ശാസ്ത്രകഥാപരമ്പരയിലെ  ശാസ്ത്രജ്ഞനായ ഒരു കഥാപാത്രമാണ് പ്രൊഫസർ ഷൊങ്കു .
കഥാപാത്രത്തിന്റെ പൂർണ്ണനാമം ത്രിലോകേശ്വർ ഷൊങ്കു എന്നാണ് എന്ന് കഥകളിൽ പരാമർശിക്കുന്നു.
ഡോക്ടർ ത്രിപുരേശ്വർ ഷൊങ്കുവിന്റെ പുത്രനാണ് ഈ കഥാപാത്രം.
ഉസ്രി എന്ന നദീതീരത്തെ ഗിരിദി എന്ന സ്ഥലത്താണ് പ്രൊഫസറിന്റെ വസതി.
പ്രഹ്ലാദ് എന്ന ഭൃത്യനും ന്യൂട്ടൺ എന്ന പേരുള്ള പൂച്ചയും ഷൊങ്കുവിനോടൊപ്പം ഉണ്ട്.